Фридрих Готлиб Клопщок
Победителят

Превод от немски: Венцеслав Константинов, —

chitanka.info

Увенчайте чело̀то ми, лаври победни: Сражавах се

Мъжки. С всяко отхвърляне и опошляване

На онова, което въздига човека,

Което го прави Човек!

Пред мене излязоха; ах, горестта и погнусата

Ме връхлетяха, с ярост ужасна!

Блаженство! Аз победих, не станах

Човекомразец.

Жестока бе битката, и нескончаема, заради мирните дни

На живота! Сразен бе врагът; тъй угасна за мен

Всяка радост! Светът се превърна

В глуха пустиня! Денят стана нощ!

1795

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.